1.2.2023
SK
Úradný vestník Európskej únie
L 29/11
NARIADENIE KOMISIE (EÚ) 2023/208 z 27. januára 2023, ktorým sa plavidlám plaviacim sa pod vlajkou Írska zakazuje lov homára štíhleho vo funkčnej jednotke 16 podoblasti ICES 7
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods.
2, keďže: (1)
Nariadením Rady (EÚ) 2022/109 (2) sa stanovujú kvóty na rok 2022.
(2)
Podľa informácií, ktoré Komisia dostala, sa výlovom v populácii homára štíhleho vo funkčnej jednotke 16 podoblasti ICES 7 plavidlami plaviacimi sa pod vlajkou Írska alebo zaregistrovanými v Írsku vyčerpala kvóta pridelená na rok 2022.
(3)
V prípade danej populácie je preto nevyhnutné zakázať určité rybolovné činnosti,
PRIJALA TOTO NARIADENIE:
Článok 1 Vyčerpanie kvóty Rybolovná kvóta, ktorá bola na rok 2022 pridelená Írsku pre populáciu homára štíhleho vo funkčnej jednotke 16 podoblasti ICES 7 uvedenú v prílohe, sa považuje za vyčerpanú odo dňa uvedeného v danej prílohe.
Článok 2 Zákazy 1.
Plavidlám plaviacim sa pod vlajkou Írska alebo zaregistrovaným v Írsku sa odo dňa uvedeného v prílohe zakazuje rybolov v populácii uvedenej v článku 1.
Zakazuje sa najmä vyhľadávať ryby na účely lovu v uvedenej populácii, ako aj nahadzovať, osadzovať alebo vyťahovať rybársky výstroj na tieto účely. 2.
V prípade úlovkov získaných pred uvedeným dňom je naďalej povolené prekladať, ponechávať na palube, spracovávať na palube, premiestňovať, umiestňovať do klietok, vykrmovať a vyloďovať ryby a produkty rybolovu z uvedenej populácie ulovené danými plavidlami. 3.
Nechcené úlovky druhov z uvedenej populácie ulovené danými plavidlami sa musia vytiahnuť na palubu a ponechať na palube rybárskych plavidiel, ako aj zaznamenať, vylodiť a započítať do kvót v súlade s článkom 15 nariadenia Európskeho parlamentu a Rady (EÚ) č. 1380/2013 (3).
(1) Ú. v.
EÚ L 343, 22.12.2009, s. 1.
(2) Nariadenie Rady (EÚ) 2022/109 z 27. januára 2022, ktorým sa na rok 2022 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v.
EÚ L 21, 31.1.2022, s. 1).
(3) Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v.
EÚ L 354, 28.12.2013, s. 22).